**รายงานการประชุม**

**คณะกรรมการติดตาม ตรวจสอบ ประเมินผลและนิเทศการศึกษาของเขตพื้นที่การศึกษา**

**ครั้งที่ 1/2558**

**วันที่ 20 มกราคม 2558 เวลา 13.30 น.**

**ณ. ห้องประชุม 2 สำนักงานเขตพื้นที่การศึกษาประถมศึกษาสุราษฎร์ธานี เขต 1**

**---------------------------------------**

**ผู้มาประชุม**

**1. นายชุมพล ศรีสังข์ ประธานกรรมการ**

**2. นายจิระพัส ทองสีทอง กรรมการผู้แทนผู้บริหารสถานศึกษาของรัฐ**

**3. นายสุนทร สุวรรณรัตน์ กรรมการผู้แทนผู้บริหารสถานศึกษาของเอกชน**

**4. นางณันศภรณ์ นิลอรุณ กรรมการผู้ทรงคุณวุฒิ**

**5. นายยุธยา พัฒนเดช กรรมการผู้ทรงคุณวุฒิ**

**6. นางอัมภา ทองเผือก กรรมการผู้ทรงคุณวุฒิ**

**7. นางกฤษณา แผ่แสงจันทร์ กรรมการผู้ทรงคุณวุฒิ**

**8. นายพรพันธุ์ศักดิ์ พาหะมาก กรรมการและเลขานุการ**

**ผู้ไม่มาประชุม**

**นายศักดา รัตนมุสิก กรรมการผู้ทรงคุณวุฒิ**

**ผู้เข้าร่วมประชุม**

**นางอนงค์ วีระกุล ศึกษานิเทศก์**

**เริ่มประชุมเวลา 13.30 น.**

**ระเบียบวาระที่ 1 เรื่องที่ประธานแจ้งให้ที่ประชุมทราบ**

1. วันที่ 20 มกราคม 2558 คณะกรรมการจาก สพฐ. เข้ามาประเมินมาตรฐานเขตพื้นที่การศึกษามาตรฐานสำนักงาน 3 มาตรฐาน

2. วันที่ 16 มกราคม 2558 ได้จัดงานวันครูของโรงเรียนในเขตอำเภอเมืองฯ ที่โรงแรมวังใต้ ได้รับความร่วมมือจากหน่วยงานต่างๆเป็นอย่างดี

3. ขณะนี้เขตพื้นที่มีโครงการเยี่ยมบ้านนักเรียนยากจน การดำเนินโครงการครั้งนี้แบ่งเป็น 3 ระยะ คือ

ระยะที่ 1 ให้ความช่วยเหลือเร่งด่วน โดยมอบเป็นเสื้อผ้า ของใช้ อาหารแห้ง จักรยาน

ระยะที่ 2 ช่วยอย่างไรให้เขามีชีวิตที่ดีขึ้น เช่น คนใจบุญให้เขาทำงานวันหยุด เพื่อให้ได้เงินไปโรงเรียน หรือใช้จ่ายในชีวิตประจำวัน ฯลฯ

ระยะที่ 3 ครอบครัวอุปถัมภ์ นักเรียนที่ยากจน มีผลการเรียนดี อย่างน้อยช่วยเหลือให้เขาได้เรียนต่อจนจบระดับ ปวช. หรือ ปวส. เพื่อนำไปประกอบอาชีพเลี้ยงตัวเองได้

4. วันที่ 31 มกราคม – 1 กุมภาพันธุ์ 2558 สอบ O-NET ระดับชั้นประถมศึกษาปีที่ 6 และมัธยมศึกษาปีที่ 3 สำหรับการสอบในครั้งนี้ โรงเรียนเอกชนไม่น่าเป็นห่วง เป็นห่วงเฉพาะโรงเรียนสังกัด สพฐ. อยากให้โรงเรียนขนาดเล็กใช้บุคลากรร่วมกับโรงเรียนเอกชนที่มีครูเก่งๆ ติวนักเรียน ใช้เวลาในวันเสาร์ อาทิตย์

**ระเบียบวาระที่ 2 เรื่องรับรองรายงานการประชุมครั้งที่แล้ว**

ไม่มี

**ระเบียบวาระที่ 3 เรื่องเสนอเพื่อทราบ**

บทบาทหน้าที่คณะกรรมการติดตาม ตรวจสอบ ประเมินผลและนิเทศการศึกษาของเขตพื้นที่การศึกษา **ประธาน**  - มอบหมายให้นายพรพันธุ์ศักดิ์ นำเสนอรายละเอียด ที่ประชุมร่วมกันศึกษารายละเอียด

**ระเบียบวาระที่ 4 เรื่องเสนอเพื่อพิจารณา**

แผนปฏิบัติการนิเทศ ปีงบประมาณ 2558

**ประธาน**  - มอบหมายให้นายพรพันธุ์ศักดิ์ ชี้แจงรายละเอียด แผนปฏิบัติการนิเทศ ปีงบประมาณ 2558 แบ่งเป็น

4 ส่วน (รายละเอียดในเอกสาร) กลุ่มนิเทศ ติดตามและประเมินผลการจัดการศึกษา สพป.สฎ.1 ดำเนินการ 3 รายการ คือ

1. การดำเนินงานตามโครงการ/กิจกรรมที่ดำเนินการในปีงบประมาณ 2558 ดำเนินการ 2 รายการ ดังนี้

1.1 โครงการ/กิจกรรมตามแผนปฏิบัติการ ปีงบประมาณ 2558 จำนวน 15 โครงการ

1.2 โครงการ/กิจกรรมที่กำหนดตามนโยบายของ สพฐ. จำนวน 4 โครงการ

2. โครงการ/กิจกรรมตามที่ได้รับมอบหมาย/ภาระงาน ประกอบด้วย

2.1 โครงการโรงเรียนดีประจำ

2.2 โครงการโรงเรียนในฝัน

2.3 โครงการโรงเรียนมาตรฐานสากล

2.4 โครงการโรงเรียนสุจริต

2.5 โครงการโรงเรียนวิถีพุทธ

2.6 โครงการโรงเรียนเศรษฐกิจพอเพียง

2.7 โครงการโรงเรียนขนาดเล็ก

3. กิจกรรมการนิเทศภาคสนาม เน้นการนิเทศเป็นรายโรง เครื่องมือนิเทศ ศึกษานิเทศก์ผู้รับผิดชอบ

ออกแบบให้ง่ายต่อการเก็บข้อมูล โดยกำหนดการนิเทศจำนวน 7 รายการ ดังนี้

3.1 การจัดการเรียนการสอนทางไกลผ่านดาวเทียม

3.2 การจัดการเรียนรู้เพื่อยกระดับผลสัมฤทธิ์ทางการเรียน O-NET และ NT

3.3 การพัฒนาค่านิยมหลักของคนไทย 12 ประการ

3.4 การจัดการเรียนการสอนประวัติศาสตร์และหน้าที่พลเมือง

3.5 การอ่านออก เขียนได้ และสื่อสารรู้เรื่อง

3.6 การขับเคลื่อนสถานศึกษาเข้าสู่ประชาคมอาเซียน

3.7 การจัดการศึกษาเด็กมีความต้องการพิเศษเรียนร่วม เรียนรวม

**ที่ประชุม** - เสนอให้ดูรายละเอียดในหน้า 4 รายละเอียดข้อมูลพื้นฐานไม่มีโรงเรียนเอกชน ขอให้เพิ่มโรงเรียนเอกชนด้วย ในเอกสารหน้าที่ 2 เชิงปริมาณ จำนวนสถานศึกษา 126 บวก 41 เครือข่าย 11 บวก 2 หัวข้อ 3.3 หน้า 3 การวางลำดับต้องด้านผู้เรียนก่อน ด้านที่ยังมองไม่เห็น การพัฒนาสมรรถนะ คิดวิเคราะห์ สังเคราะห์ โรงเรียนเอกชนใช้เทคนิคให้นักเรียนคิดวิเคราะห์ได้ก้าวหน้ากว่าโรงเรียนรัฐบาล

- การวัดประเมินไม่ว่าครูหรือนักเรียนต้องมีเครื่องมือของเขตมาจับ อย่างน้อยต้องแจ้งผู้บริหารโรงเรียนด้วย ถ้ามีเครื่องมือไปจับต้องมีการเผยแพร่ และเครื่องมือนั้นจะต้องคลอบคลุมทุกด้าน

- หัวข้อการนิเทศ 7 เรื่อง น่าสมบูรณ์ ตรงประเด็นของ สพฐ. การอ่านออกเขียนได้ ไม่จำเป็นต้องมีประเด็นกว้างเกินไป

**ประธาน**  - ขั้นตอนการนิเทศ

1. ปัญหาการนิเทศ

2. การวางแผน

3. เครื่องมือ

4. นิเทศ

5. สรุปผล

ตั้งแต่หน้าที่ 45 ไม่ใช่เครื่องมือนิเทศ แต่เป็นเครื่องมือที่ไปค้นหาว่า เขามีปัญหาอะไร เป็นเครื่องมือเก็บรวบรวมข้อมูล ไม่ใช่เครื่องมือที่ไปถามว่า ได้ทำนี่ไหม ทำนั่นไหม ตัวอย่าง นักเรียนไม่รู้จักพยัญชนะ สระ รูปสระ นักเรียนไม่สามารถเอาพยัญชนะบวกกับสระเกิดเป็นเสียงมาได้ เราไม่รู้ว่าจะสอนอย่างไรให้เด็กทำได้ ถ้าใครรู้เราก็เอาสิ่งนั้นลงโรงเรียน ตรงนั้นแหละเราเรียกว่าเครื่องมือนิเทศ เป็นสิ่งที่อยากให้เกิดขึ้น อย่าไปกาถูก กาผิด ชวนกันคิดว่า เราจะทำอย่างไรกับเครื่องมือนิเทศ ต้องไปเขียนรูปแบบการนิเทศ เริ่มจากเก็บข้อมูล เขียนเป็นกรอบ แนวทาง

**ที่ประชุม** - เครื่องมือเก็บรวบรวมข้อมูลเพื่อการนิเทศ เพื่อให้เกิดเครื่องมือนิเทศ เพื่อไปสร้างเครื่องมือนิเทศ กรรมการนิเทศ แทรกทฤษฎีการนิเทศ รูปแบบการนิเทศ การนิเทศคือการไปช่วยแก้ปัญหาที่เขาพบอยู่

**ประธาน** - การนิเทศไม่ใช่ไปเพิ่มภาระให้ครู ให้ครูคิดว่า ศึกษานิเทศก์มาเพื่อช่วยครู ในหัวข้อ 3.1 และ 3.2 เป็นเรื่องเดียวกัน สิ่งที่อยากได้ คืออยากให้ไปดูผลที่เกิดกับครู หลังจากอบรมไปแล้ว เขาใช้ที่อบรมไหม ถ้าไม่ใช้ทำอย่างไรให้เขาทำตามที่อบรมมา ศึกษานิเทศก์อบรมไปแล้ว ไม่ต้องทำทิ้ง 11 โครงการขอสัก 2 – 3 โครงการ

**สรุป**  ในส่วนของแผนปฏิบัติการ

1. ปรับข้อมูลพื้นฐาน

2. เขียนรูปแบบเป็นในแต่ละส่วน

3. นิเทศจากสิ่งที่มีปัญหา จะไปนิเทศเด็ก นิเทศครู ช่วยครูที่มีปัญหา

4. ได้ปัญหาแล้ว ผอ.จะขับเคลื่อนการนิเทศอย่างจริงจังเดือนพฤษภาคม

สำหรับการประชุม ก.ต.ป.น. ครั้งที่ 2 เดือนมีนาคม 2558

**ปิดการประชุมเวลา 15.00 น.**

**(นางอนงค์ วีระกุล)**

**ผู้รายงานการประชุม**

**(นายพรพันธุ์ศักดิ์ พาหะมาก)**

**ผู้รับรองรายงานการประชุม**